Β4-1460/95

Ψήφισμα σχετικά με τις προόδους που πραγματοποιήθηκαν το 1995 κατά την υλοποίηση της συνεργασίας στους τομείς της δικαιοσύνης και των εσωτερικών υποθέσεων, σύμφωνα με τον τίτλο VΙ της Συνθήκης για την Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το άρθρο Κ.6 της Συνθήκης ΕΕ,

- έχοντας υπόψη το άρθρο 94, παρ. 2 του Κανονισμού,

- έχοντας υπόψη τα ψηφίσματά του της 13ης Δεκεμβρίου 1994 σχετικά με την πρόοδο που επιτεύχθηκε το 1994 κατά την υλοποίηση της συνεργασίας στους τομείς της δικαιοσύνης και των εσωτερικών υποθέσεων, σύμφωνα με τον Τίτλο VI της Συνθήκης για την Ευρωπαϊκή Ένωση ((ΕΕ C 18 της 23.01.1995, σελ. 39)), της 21ης Σεπτεμβρίου 1995 σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο για τις πολιτικές μετανάστευσης και ασύλου ((ΣΠ της ημερομηνίας αυτής, Μέρος ΙΙ, σημείο 6)) και της 22ας Σεπτεμβρίου 1995 σχετικά με το σχέδιο ψηφίσματος του Συμβουλίου όσον αφορά την είσοδο υπηκόων τρίτων χωρών στο έδαφος των κρατών μελών της Ευρωπαϊκής Ένωσης για λόγους σπουδών, με τους περιορισμούς στην εισδοχή υπηκόων τρίτων χωρών στο έδαφος των κρατών μελών για την άσκηση ανεξάρτητης επαγγελματικής δραστηριότητας και το σχέδιο συμπερασμάτων του Συμβουλίου για την οργάνωση και ανάπτυξη του Κέντρου Πληροφόρησης, Μελετών και Ανταλλαγών στον τομέα της διέλευσης των συνόρων και της μετανάστευσης (CIREFI) ((ΣΠ της ημερομηνίας αυτής, Μέρος ΙΙ, σημεία 8 α), β) και γ))),

Α. έχοντας υπόψη ότι η Ένωση διαθέτει ενιαίο θεσμικό πλαίσιο και σέβεται τα θεμελιώδη δικαιώματα και την εθνική ταυτότητα των κρατών μελών της, τα συστήματα διακυβέρνησης των οποίων βασίζονται στις δημοκρατικές αρχές,

Β. λαμβάνοντας υπόψη ότι οι διακυβερνητικές συμβάσεις έχουν δείξει σαφέστατα τις αδυναμίες τους ως μέσου προώθησης της ευρωπαϊκής ολοκλήρωσης στον τομέα της δικαιοσύνης και των εσωτερικών υποθέσεων,

Γ. λαμβάνοντας υπόψη ότι οι συμβάσεις και οι άλλες αποφάσεις του Συμβουλίου οι οποίες ερμηνεύονται διαφορετικά στο κάθε κράτος μέλος θέτουν υπό αμφισβήτηση το κράτος δικαίου, και ότι είναι προς το συμφέρον των δημοκρατικών κρατών μελών να έχουν κοινή ερμηνεία των συμβάσεων αυτών και άλλων κειμένων, ώστε να οδηγηθούν σε κοινές βασικές αρχές,

Δ. έχοντας υπόψη ότι η Προεδρία και η Επιτροπή πρέπει να ενημερώνουν τακτικά το Ευρωπαϊκό Κοινοβούλιο για τις εργασίες που διεξάγονται στον εν λόγω τομέα, σύμφωνα με το άρθρο Κ.6, εδάφιο 1ο, της Συνθήκης ΕΕ, και ότι η Προεδρία πρέπει να διαβουλεύεται με το Ευρωπαϊκό Κοινοβούλιο επί των βασικών πτυχών της δραστηριότητας στους εν λόγω τομείς και να μεριμνά ώστε οι απόψεις του Κοινοβουλίου «να λαμβάνονται δεόντως υπόψη», όπως αναφέρει το άρθρο Κ.6, 2ο εδάφιο της ίδιας Συνθήκης,

Ε. έχοντας υπόψη ότι η έλλειψη αντισταθμιστικών μέτρων και η βραδύτητα της διαδικασίας λήψης των σχετικών αποφάσεων δεν μπορούν να χρησιμοποιηθούν ως δικαιολογία για τη μη πλήρη εφαρμογή της κατάργησης των ελέγχων στα σύνορα[semigr ] υπενθυμίζοντας ότι το άρθρο 7Α της Συνθήκης ΕΚ προβλέπει την ελεύθερη κυκλοφορία των προσώπων πριν από τις 31 Δεκεμβρίου 1992, φρονεί ότι είναι αναγκαίο να επιχειρηθούν βελτιώσεις στον εν λόγω τομέα προκειμένου να επιτευχθούν οι συμφωνηθέντες στόχοι,

ΣΤ. εκτιμώντας ότι πρέπει να επιβεβαιωθεί ότι η ελεύθερη κυκλοφορία των προσώπων περιλαμβάνει τους πολίτες τρίτων χωρών που κατοικούν νόμιμα στο έδαφος της Ένωσης και ότι η υλοποίησή της καθώς και τα αντισταθμιστικά μέτρα που συνεπάγεται απορρέουν από τον πρώτο πυλώνα,

Ζ. έχοντας υπόψη ότι το Συμβούλιο έλαβε τις κατωτέρω αποφάσεις στο πλαίσιο του τρίτου πυλώνα, από τις οποίες προκύπτει αισθητή αύξηση των ληφθεισών αποφάσεων σε σχέση με το 1994:

- κοινή δράση αριθ. 95/73/ΔΕΥ σχετικά με τη Μονάδα Ναρκωτικών της Europol

- Σύμβαση σχετικά με την απλοποιημένη διαδικασία έκδοσης μεταξύ των κρατών μελών της Ευρωπαϊκής Ένωσης

- ψήφισμα σχετικά με τις ελάχιστες εγγυήσεις που πρέπει να υπάρχουν στις διαδικασίες που αφορούν αιτήσεις παροχής ασύλου (έγγρ. 5354/94 ASIMM 70)

- Σύμβαση Europol

- Σύμβαση «σύστημα τελωνειακών πληροφοριών»

- Σύμβαση σχετικά με την προστασία των οικονομικών συμφερόντων της Κοινότητας

- κοινή δράση για τον προϋπολογισμό

- ψήφισμα σχετικά με την κατανομή των εξόδων όσον αφορά την υποδοχή και την προσωρινή διαμονή εκτοπισθέντων

- συμπεράσματα σχετικά με μία διαδικασία συναγερμού και επειγόντων μέτρων για την κατανομή των εξόδων όσον αφορά την υποδοχή και την προσωρινή διαμονή εκτοπισθέντων

- Σύμβαση σχετικά με τις διαδικασίες αφερεγγυότητας

- εσωτερικός κανονισμός του Συμβουλίου Διοίκησης Europol

- ψήφισμα σχετικά με την προστασία των μαρτύρων στο πλαίσιο του αγώνα κατά του διεθνούς οργανωμένου εγκλήματος

- δύο συμφωνίες αρχής επί κοινών δράσεων:

. ορισμός του όρου «πρόσφυγας»

. διαμετακόμιση στους αερολιμένες

- συμφωνία αρχής για ένα ψήφισμα σχετικά με το καθεστώς των υπηκόων τρίτων χώρων που κατοικούν από μακρού χρόνου στην Ευρωπαϊκή Ένωση

- Δήλωση της Γκομέρα κατά του φαινομένου της τρομοκρατίας

- συμφωνία σχετικά με τη δημοσίευση στην Επίσημη Εφημερίδα των Ευρωπαϊκών Κοινοτήτων των πράξεων και συνθηκών που έχουν εγκριθεί στον τομέα του ασύλου και τις μετανάστευσης

και ότι οι εργασίες του Συμβουλίου ΔΕΥ της 23ης Νοεμβρίου 1995 αντικατοπτρίζουν τη σαφή βούληση της Προεδρίας να προχωρήσει προς το στόχο ενός ευρωπαϊκού χώρου αστικής δικαιοσύνης και να εξασφαλίσει μεγαλύτερη διαφάνεια των πράξεων του Συμβουλίου,

Η. εκφράζοντας την απογοήτευσή του για τα αποτελέσματα του Συμβουλίου Δικαιοσύνης και Εσωτερικών Υποθέσεων της 23ης Νοεμβρίου 1995, κατά το οποίο δεν εγκρίθηκε η κοινή δράση κατά του ρατσισμού και της ξενοφοβίας, καθώς και για την κοινή θέση που εγκρίθηκε σχετικά με την εναρμονισμένη εφαρμογή της έννοιας του πρόσφυγα, η οποία περιορίζει το πεδίο εφαρμογής της Σύμβασης της Γενεύης, δεδομένου ότι αναγνωρίζει μόνον τα άτομα που διώκονται από κρατικές αρχές,

Θ. έχοντας υπόψη ότι τα προβλήματα που δημιουργήθηκαν κατά την εφαρμογή της Συμφωνίας του Σένγκεν δείχνουν ότι ο καθαρά διακυβερνητικός μηχανισμός είναι εντελώς ανεπαρκής και πρέπει να αντικατασταθεί από άλλο μηχανισμό πιο δεσμευτικό και πιο δημοκρατικό,

Ι. έχοντας υπόψη ότι το Συμβούλιο εξετάζει τα έγγραφά του κεκλεισμένων των θυρών και ότι το Πρωτοδικείο ακύρωσε, στις 19 Οκτωβρίου 1995, απόφαση του Συμβουλίου που αρνείται την πρόσβαση στα έγγραφα αυτά, και ότι το Συμβούλιο οφείλει τώρα, όπως ζήτησε ο Πρόεδρος του Ευρωπαϊκού Κοινοβουλίου, να ενεργήσει ώστε να εξασφαλισθεί η δημοσιότητα των εργασιών του όπως αρμόζει στο νομοθέτη ή το συννομοθέτη σε μια δημοκρατία,

ΙΑ. εκφράζοντας την απορία του για το γεγονός ότι, στο πλαίσιο του τίτλου VΙ, το Συμβούλιο κρατά απόρρητες για το Ευρωπαϊκό Κοινοβούλιο τις προτάσεις κοινών θέσεων, κοινών δράσεων, συμβάσεων και ενδεχόμενων μέτρων εφαρμογής επί των οποίων πρέπει να διεξάγεται διαβούλευση του Ευρωπαϊκού Κοινοβουλίου δυνάμει του άρθρου Κ.6,

ΙΒ. η εφαρμογή του άρθρου Κ9 απαιτεί ομοφωνία,

1. διαπιστώνει ότι η υλοποίηση της συνεργασίας στους τομείς της δικαιοσύνης και των εσωτερικών υποθέσεων παρουσιάζει πάντοτε τα ίδια προβλήματα και τα ίδια κενά με εκείνα που υπογράμμιζε στο ανωτέρω ψήφισμά του της 13ης Δεκεμβρίου 1994[semigr ]

2. θεωρεί ότι η προφανής αδυναμία του τρίτου πυλώνα οφείλεται:

- στην έλλειψη σαφών πολιτικών στόχων στον τίτλο VI της Συνθήκης ΕΕ[semigr ]

- στην κατανομή συζητήσιμων αρμοδιοτήτων μεταξύ της Κοινότητας (πρώτος πυλώνας), της συνεργασίας στον τομέα της δικαιοσύνης και των εσωτερικών υποθέσεων (τρίτος πυλώνας) και των κρατών μελών[semigr ]

- στην απαίτηση του κανόνα της ομοφωνίας ο οποίος οδηγεί είτε σε παρεμπόδιση είτε σε λήψη αποφάσεων a minima οι οποίες περιορίζονται στο μικρότερο κοινό παρονομαστή των νομοθεσιών των διαφόρων κρατών μελών[semigr ]

- στα μέσα που προβλέπονται στο άρθρο Κ.3: αμφισβητήσεις σχετικά με το δεσμευτικό ή μη χαρακτήρα των κοινών θέσεων και ενεργειών, δυσκαμψία και σύνθετος χαρακτήρας των συμβάσεων[semigr ]

- στην περιοριστική ερμηνεία της διακυβερνητικής συνεργασίας εκ μέρους του Συμβουλίου και ορισμένων κρατών μελών και στη βούλησή τους να διαιωνίζουν τις διακυβερνητικές πρακτικές[semigr ]

- στην έλλειψη επαρκούς νομικού ελέγχου εκ μέρους του Δικαστηρίου[semigr ]

- στην απουσία βούλησης των κρατών μελών να χρησιμοποιήσουν όλους τους πόρους του τίτλου VI, άρθρα Κ.3 και Κ.4 (δυνατότητα σε ορισμένες περιπτώσεις να χρησιμοποιηθεί η ειδική πλειοψηφία και να προβλεφθεί η αρμοδιότητα του Δικαστηρίου) και άρθρο Κ.9[semigr ]

3. διαπιστώνει ότι καμία από τις συστάσεις που απηύθυνε στο Συμβούλιο με το προαναφερθέν ψήφισμά του της 13ης Δεκεμβρίου 1994 δεν είχε αποτέλεσμα και διερωτώμενο συνεπώς πώς αντιλαμβάνεται το Συμβούλιο «το συνυπολογισμό των απόψεων του Ευρωπαϊκού Κοινοβουλίου»[semigr ]

4. διαπιστώνει και εκφράζει λύπη για το γεγονός ότι οι Προεδρίες, εφαρμόζοντας υπερβολικά στενή ερμηνεία, δεν σεβάστηκαν τις υποχρεώσεις που προβλέπει το άρθρο Κ.6 της Συνθήκης ΕΕ, δηλαδή:

- την υποχρέωση τακτικής ενημέρωσης του Ευρωπαϊκού Κοινοβουλίου, σύμφωνα με το 1ο εδάφιο του άρθρου Κ6, δηλαδή, στην πράξη, την παροχή τακτικής ενημέρωσης στην Επιτροπή Πολιτικών Ελευθεριών και Εσωτερικών Υποθέσεων[semigr ] αυτή η ενημέρωση πρέπει τόσο στη μορφή της όσο και στο περιεχόμενό της να είναι σύμφωνη με το θεσμικό ρόλο που ανήκει στο Ευρωπαϊκό Κοινοβούλιο[semigr ]

- την υποχρέωση διαβούλευσης του Ευρωπαϊκού Κοινοβουλίου[semigr ]

- την υποχρέωση να λαμβάνονται υπόψη οι απόψεις του Κοινοβουλίου[semigr ]

και ζητεί από το Συμβούλιο και την Επιτροπή να επαναλάβουν πάραυτα τις διαπραγματεύσεις με το Ευρωπαϊκό Κοινοβούλιο για την ορθή εφαρμογή του άρθρου Κ6[semigr ]

5. θεωρεί όλως απαράδεκτο το γεγονός ότι το Συμβούλιο επιτείνει το δημοκρατικό έλλειμμα της Ένωσης με το να μη ανακοινώνει εγκαίρως στο Ευρωπαϊκό Κοινοβούλιο την ημερήσια διάταξή του και τα στοιχεία του φακέλλου και απαιτεί από το Συμβούλιο μια πρακτική που να συμφωνεί με το πνεύμα των Συνθηκών[semigr ]

6. εκτιμά ότι η παρουσία της Προεδρίας του Συμβουλίου ενώπιον της Επιτροπής Πολιτικών Ελευθεριών και Εσωτερικών Υποθέσεων δε επέτρεψε την άσκηση ενός αποτελεσματικού κοινοβουλευτικού ελέγχου ούτε μια διαφανή και δημοκρατική πρακτική σε ένα σύνολο θεμάτων που αφορούν άμεσα τα θεμελιώδη δικαιώματα των πολιτών[semigr ]

7. επαναλαμβάνει τις επικρίσεις του όσον αφορά την έλλειψη διαφάνειας, δημοκρατικού και δικαιοδοτικού ελέγχου επί των αποφάσεων που λαμβάνονται σε επίπεδο Συμβουλίου, και εκφράζει την ανησυχία του όσον αφορά το σεβασμό των ατομικών ελευθεριών και τις εγγυήσεις νομικής προστασίας του πολίτη στους τομείς που αφορούν τον τρίτο πυλώνα και εκφράζει τη λύπη του για την έλλειψη διαφάνειας, η οποία επιτείνεται από το γεγονός ότι οι αποφάσεις του Συμβουλίου στον τομέα της δικαιοσύνης και των εσωτερικών υποθέσεων δεν δημοσιεύθηκαν σχεδόν ποτέ στην Επίσημη Εφημερίδα[semigr ]

8. εκφράζει τη λύπη του για το γεγονός ότι οι περισσότερες αποφάσεις που ενέκρινε το Συμβούλιο διαβιβάστηκαν στο Κοινοβούλιο μετά την έγκρισή τους και ζητεί επίμονα από το Συμβούλιο να μεταβάλει την πρακτική αυτή στο μέλλον[semigr ]

9. επαναλαμβάνει τις επικρίσεις του για την πρακτική του Συμβουλίου να εγκρίνει ψηφίσματα, συστάσεις, συμπεράσματα και δηλώσεις, δηλαδή πράξεις που δεν αναφέρονται στον τίτλο VΙ της Συνθήκης ΕΕ και οι οποίες επιπλέον δεν δημοσιεύονται στην Επίσημη Εφημερίδα, και θεωρεί ότι εάν αυτή η πρακτική δεν αλλάξει προς όφελος μιας ενισχυμένης συνεργασίας με το Ευρωπαϊκό Κοινοβούλιο, το Συμβούλιο στην πραγματικότητα οικοδομεί ένα χώρο «χωρίς νόμο» πράγμα που είναι απαράδεκτο από απόψεως δημοκρατίας[semigr ]

10. υπενθυμίζει ότι ο τίτλος VΙ της Συνθήκης ΕΕ αποτελεί, «με την επιφύλαξη των αρμοδιοτήτων της Ευρωπαϊκής Κοινότητας», συμπλήρωμα των τελευταίων και συμβάλλει στην υλοποίηση των στόχων της Ένωσης, και εκτιμά ότι οι αβεβαιότητες νομικής φύσης όσον αφορά τη γραμμή διαχωρισμού μεταξύ των αρμοδιοτήτων του πρώτου και του τρίτου πυλώνα αποτελούν πηγές σοβαρών δυσκολιών και αμφιβολιών[semigr ]

11. φρονεί, όπως και πέρυσι, ότι πρέπει να προχωρήσουμε στην εφαρμογή του άρθρου Κ.9 της Συνθήκης ΕΕ, όσον αφορά ιδίως το άσυλο και τη μετανάστευση, και καλεί συνεπώς την Επιτροπή να υποβάλει προτάσεις προς το σκοπό αυτό[semigr ]

12. θεωρεί ότι εάν το δικαίωμα αρνησικυρίας των κρατών μελών παρεμποδίζει τη μεταφορά της συνεργασίας στον τομέα της δικαιοσύνης και των εσωτερικών υποθέσεων από τον τρίτο στον πρώτο πυλώνα, το Συμβούλιο θα πρέπει να προσπαθήσει να εξεύρει άλλες λύσεις προκειμένου να αυξηθεί η συνεργασία σ' αυτά τα ζητήματα στο νομικό πλαίσιο της Ευρωπαϊκής Ένωσης[semigr ]

13. εκφράζει τη λύπη του για το γεγονός ότι δεν ζητήθηκε η γνώμη του Ευρωπαϊκού Κοινοβουλίου πριν από τη λήψη απόφασης στο Συμβούλιο για τη Σύμβαση Europol, ως μια από «τις κυριότερες πτυχές της δραστηριότητας» υπό την έννοια του άρθρου Κ.6, παρ. 2 ΣΕΕ, και για το ότι η Προεδρία παρέλειψε να λάβει δεόντως υπόψη τις απόψεις του Ευρωπαϊκού Κοινοβουλίου[semigr ]

14. εκφράζει τη λύπη του για το γεγονός ότι, στο πλαίσιο της Europol, δεν κατέστη δυνατό να αποφασιστεί η συμμετοχή του Ευρωπαϊκού Δικαστηρίου και εκτιμά ότι τα κράτη μέλη τα οποία, στους κόλπους του Συμβουλίου, αρνήθηκαν να δοθεί ρόλος στο Ευρωπαϊκό Δικαστήριο δείχνουν μεγάλη επιπολαιότητα και κινδυνεύουν να κατηγορηθούν ότι θέλουν να απαλλάξουν τις αστυνομικές υπηρεσίες από τον κατάλληλο δικαστικό έλεγχο[semigr ]

15. επαναλαμβάνει ότι οι προκλήσεις που αντιμετωπίζει η Ευρωπαϊκή Ένωση, όπως η παροχή μεγαλύτερης εσωτερικής ασφάλειας και η αντιμετώπιση των αυξανόμενων μεταναστευτικών πιέσεων, πρέπει να αντιμετωπιστθούν από το Συμβούλιο κατά τρόπο που να διασφαλίζει τα ανθρώπινα δικαιώματα όσων ζουν στην Ευρωπαϊκή Ένωση και να μη μειώνει τις ατομικές διασφαλίσεις[semigr ] κάθε πρόβλημα που δημιουργείται πρέπει να διορθώνεται αμέσως[semigr ]

16. διαπιστώνει ότι, ελλείψει ενός σημαίνοντος ρόλου της Επιτροπής, η Προεδρία του Συμβουλίου και τα κράτη μέλη που συνέρχονται στο Συμβούλιο διαθέτουν υπερβολικά μεγάλα περιθώρια ελιγμών ώστε να μπορούν να παραλύουν την πρόοδο στον τομέα του Τίτλου VI και να ευνοούν καθαρώς εθνικά συμφέροντα[semigr ]

17. καλεί την Επιτροπή να αναδιοργανώσει τις υπηρεσίες της και τους πόρους που της παρέχονται, έτσι ώστε να μπορεί να είναι αποτελεσματικότερη και πληρέστερη σε ό,τι αφορά την ενημέρωση του Ευρωπαϊκού Κοινοβουλίου και να ασκεί ενεργητικότερα το δικαίωμα πρωτοβουλίας που της αναθέτει ρητώς η Συνθήκη, καθώς και σε ό,τι αφορά την κατάρτιση και την εκτέλεση του προϋπολογισμού[semigr ]

18. επαναλαμβάνει τις ανησυχίες του όσον αφορά την ύπαρξη στους κόλπους του Συμβουλίου μόνιμων δομών συντιθέμενων από εμπειρογνώμονες των κρατών μελών (CIREA, CIREFI, ...) οι οποίοι επιτείνουν την έλλειψη δημοκρατικού ελέγχου στους κόλπους της Ευρωπαϊκής Ένωσης και των οποίων οι εργασίες κινδυνεύουν να επικαλύψουν τις εργασίες που έχει ήδη φέρει εις πέρας η Επιτροπή[semigr ] ζητεί από το Συμβούλιο να αλλάξει αυτές τις δομές σύμφωνα με τα ψηφίσματα του Κοινοβουλίου που εγκρίθηκαν της 21ης και 22ας Σεπτεμβρίου 1995[semigr ]

19. εκφράζει ιδιαίτερη λύπη διότι οι προσδοκίες των πολιτών διαψεύσθηκαν σε μεγάλο βαθμό σ' αυτόν τον τομέα που είναι τόσο ευαίσθητος για τις ατομικές ελευθερίες και τόσο θεμελιώδης στην προοπτική μιας πραγματικής ευρωπαϊκής ιθαγένειας[semigr ]

20. επαναλαμβάνει την επιθυμία του όπως η Διακυβερνητική Διάσκεψη του 1996 επιφέρει στη Συνθήκη τις αναγκαίες τροποποιήσεις για την επανόρθωση αυτών των παραλείψεων[semigr ]

21. καλεί το Συμβούλιο να μην μεταθέσει την αναγκαία και επείγουσα ενίσχυση του τρίτου πυλώνα για τη Διακυβερνητική Διάσκεψη, αλλά ήδη από τώρα, μετά από ουσιαστική συζήτηση στους κόλπους του, να προχωρήσει στη διατύπωση δεσμευτικών στόχων και κοινών πολιτικών ενδιαφερόντων, προκειμένου να υπάρξει πρόοδος στην υλοποίηση των γενικών στόχων της Συνθήκης ΕΕ[semigr ]

22. επαναλαμβάνει το αίτημά του προς το Συμβούλιο και την Επιτροπή να εκπονούν εγκαίρως κάθε χρόνο λεπτομερή έκθεση σχετικά με τις αποφάσεις που λαμβάνει το Συμβούλιο καθώς και τις μελλοντικές δράσεις και πρωτοβουλίες του, καθώς και σχετικά με τον τρόπο με τον οποίο η Προεδρία απήντησε στα αιτήματα που διατυπώθηκαν στο ψήφισμα το οποίο περατώνει την ετήσια συζήτηση του παρελθόντος έτους[semigr ] η ανωτέρω έκθεση είναι απαραίτητη προκειμένου το Ευρωπαϊκό Κοινοβούλιο να μπορεί να συμμετάσχει ενεργά στον έλεγχο και στο σχεδιασμό των δράσεων που αφορούν τον τρίτο πυλώνα και να μπορεί να ελέγχει σε ποιό βαθμό ελήφθησαν υπόψη οι αποφάσεις του[semigr ]

23. δεν μπορεί να αποδεχθεί το γεγονός ότι δεν έχει εγκριθεί η κοινή θέση κατά του ρατσισμού και της ξενοφοβίας, καθώς και την περιοριστική εφαρμογή της έννοιας του πρόσφυγα, γι' αυτό και ζητεί από το Ευρωπαϊκό Συμβούλιο της Μαδρίτης να εγκρίνει την προαναφερθείσα κοινή δράση και να προβεί σε μια ερμηνεία της έννοιας του πρόσφυγα η οποία να είναι περισσότερο σύμφωνη με το στόχο προστασίας που ορίζεται στη Σύμβαση της Γενεύης[semigr ]

24. ζητεί από το Συμβούλιο να λάβει μέτρα που να εξασφαλίζουν ότι οι Υπουργοί Εσωτερικών και Δικαιοσύνης των κρατών μελών συνεργάζονται τακτικότερα και αποτελεσματικότερα, προκειμένου να προωθηθούν κοινές λύσεις σε κοινά προβλήματα[semigr ]

25. χαιρετίζει τη συνεργασία που αναπτύσσεται από το Συμβούλιο και την Επιτροπή με τρίτες χώρες επί θεμάτων όπως τα σοβαρά διεθνή εγκλήματα, το λαθρεμπόριο ναρκωτικών, οι εγκληματικές επιχειρήσεις και η τρομοκρατία[semigr ] επισημαίνει ότι, για να αντιμετωπίσει τα ζητήματα αυτά, η ίδια η Ένωση θα πρέπει να οργανωθεί καλύτερα, οργάνωση στην οποία περιλαμβάνεται η πρόβλεψη για τις δέουσες διαβουλεύσεις με το Ευρωπαϊκό Κοινοβούλιο σύμφωνα με το άρθρο Κ.6[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή καθώς και τις κυβερνήσεις και τα κοινοβούλια των κρατών μελών.